  Майя Бывальцева Анайлэн нуналэз азьын Удмуртилэн тӧроез Александр Бречалов элькунысь трос нылпиё 25 анайёслы «Анайлэн данэз» («Материнская слава») пусъёс сётӥз. Сӥё-дано ужрад туннэ, 23-тӥ шуркынмонэ Йӧскалык театрын ортчиз, ивортэ улосвыл тӧролэн но кивалтэтлэн пресс-службазы. Ужрадэ оглом 500 нылкышноосты ӧтизы – асьсэлэсь но мурт нылпиосты йӧназ будэтэм анайёсты. Та сайкыт праздник арлыдзыя, вӧсьлыксыя, выжызыя пӧртэм адямиосты огазея, угось котькуд кылын но котькуд лулчеберетын анай кыл яратонэз, ӟечлыкез, шунытэз но одно ик выжыез азинтонэз возьматэ Александр Бречалов, Удмуртилэн тӧроезСо пусйиз, Удмуртиын трос нылпиё 21 сюрс 273 семья улэ шуыса. Вань семьяос пӧлысь со 9 процентэз но кунъя шоро-куспо лыдпуслэсь ог кык поллы тросгес луэ. Со возьматэ, нылпиос, семья – элькунын улӥсьёс понна одӥгез валтӥсь дунлык. Удмуртилэсь «Анайлэн данэз» пуссэ сётон 11 фото Александр Бречалов верамъя, элькун, демографиен герӟаськем федерал ӵектосъёсты сяна, аслэсьтыз но программаоссэ кылдытоз. Кутскомы 2019-тӥ арысен. Бен, милям трос сюлмаськонъёсмы, но мон оскисько, ӵошен асьмеос соосты палэнтыны быгатомы Александр Бречалов, Удмуртилэн тӧроезУлосвыллэн тӧроез Удмуртилэсь нырысетӥ азьмуртсэ Александр Волковез ӟеч кылъёсыз тодаз ваиз. Ӵапак со 2005-тӥ арын «Анайлэн данэз» пусэз юнматӥз. Со дырысен элькун данъетэз куинь но солэсь трос нылпиоссэс йӧназ будэтэм 689 анайёс басьтӥзы ни. Ватсалом, туннэ пусъем 25 нылкышноос пӧлысь 19-эз гуртъёсын улӥсьёс. Сӥё-дано пусъён бере анайёс Удмурт йӧскалык театрлэсь «Алые паруса» мюзиклзэ учкизы.   Тегъёс: Мерлык Ижкар Удмуртия данъетъёс АлександрБречалов анайёс  